Document ID: /fineweb-2-swissfilter-quality_10-filterrobots/filtered/02038.jsonl.gz/3076

Petra Fallet pendulescha tranter Müstair e Samedan, pia sco ils Grischuns da las valladas talianas che vegnan di per di en Engiadina a lavurar. Sco dunna da part sa senta ella da chasa en ses lieu da lavur en l'ospital d’Engiadin’Ota a Samedan.
La lingua sco avantatg
En tut quels onns ch’ella lavura gia en l'ospital ha ella fatg bunas experientschas cun ils collavuraturs che derivan da pajais esters, ma tuttina bada ella, che quels che han emprais la lingua rumantscha han pli lev da s'integrar che quels che restan tar lur lingua materna.
Divers collavuraturs che lavuran en l'ospital vivan dapi decennis en l'Engiadina e tutgan tar la famiglia da l'ospital precis uschia sco ils Engiadinais.
RR actualitad 11:00